শৈলেশের ক্যাফের আরেকটি আকর্ষণ হল ছোট্ট জায়গার একটি কোণে মিউজিকের ব্যবস্থা। আপনি যদি গিটার বাজিয়ে গান গাইতে বা শোনাতে চান, চা, কফি খেতে খেতে সেই সাধও মিটিয়ে নিতে পারেন। চায়ের চুমুকে গলা ছেড়ে গান, সময় কাটানোর জন্য এর চেয়ে ভালো আর কী হতে পারে। অর্ডার করলেই টেবিলে চলে আসবে ‘শ্যাম্পেন অব দার্জিলিং’, নানা গ্লাস আর পেয়ালায় চা পরিবেশনের এমনই কায়দা দেখে আপনাকে মুগ্ধ হতেই হবে। অনেকে মিলে গেলে কেউ কেউ যদি কফি খেতে চান, চিন্তা নেই। ভিয়েতনাম কফির সঙ্গে কনডেন্স মিল্ক গ্লাসে ভরে এনে দেবেন ওয়েটার।